DISSERTATIO 


€ H I R U R G I C A INAUGURALIS. 


] •" 


* 

I . 


WY.r.\v\Ar>V. 


".•i-<  s •r-.ous  . : ai j>\ 
/ 


a v ..  ; i 


/ 

DISSERTATIO  CHIRURGICA  IN  AUGURALIS 

EX1IIBEBS 

DE 

I 

FUNGOSO  EXCRESCENTE , 

QUAM  , 

fay^nIe  summo  numine, 

ex  auctoritate  rectoris  magnifici  , 

LUDOY.  GERHARD.  YISSCHER, 

PHIL.  T1IEOR.  MAG.  HTT.  HUM.  DOCX.  ET  FROF.  ORD.' 

amtuissimique  SENATUS  ACADEMICI  consessu  , 

ET 

sobiuissimae  FACULTATIS  MEDICAE  decreto, 

fl^ro  §St'r<u)u  ^^ocforafus, 

SuMmisque  in  MEDICINA  HONORIBUS  Afc  privilegiis; 

IN  ACADEMIA  RHENO-TRAJE CTINA , 

■ , . i ■ • , | v . t.  , i • 

RITE  ET  LIOITIME  CONSEQUENDIS  , 

ERUDITORUM  EXAMINI  SUBMITTIT 

DIDERICUS  LUCAS  VAN  HATTUM, 

E PAGO  SCUOONREWOERD. 

I>fE  r M.  JULII  A.  MDCCCXXXVlI  HORA  V.'. 


TRAJECTI  AD  RHENUM , 
apud  C.  t a iv  DER  POST  JivniV 


nrrs  vit  j. 


4]V  l)IUKSSF/>  . 


PARENTIBUS  OPTIMIS,  CARISSIMIS, 


NEC  NOX, 


VIRO  DOCTISSIMO 


MED.  EX  ARI.  OBST.  DOCXORI  VIANENSI  , MEMBRO 
SOCIETATIS  RHENO-TRAJECTINAE  ARTIUM  AC 
SCIENTIARUM , ETC  , ETC. 


HANC  DISSERTATIONES! 

OMNI  OBSERVANTIA' 

D.  D.  I). 


AUCTOR 


Forsitan  haec  aliquis  (nam  sunt  quoque)  parva  vocabit, 
Sed,  quae  non  prosunt  singula,  multi  juvant. 

Ovid.  rem.  Amor.  vs.  419 — 


Praefati  a. 


(juique  Academiae  civi,  studia  relictura , Docto - 
risque  qradum  pctcjiti , officium  impositum  est , ut 
specimen  quoddam  progressuum  suorum,  conscribat 
et  defendat.  Quum  igitur  et  milii  venisset  tempus 
afnae  Academiae  sedi  valedicendi , huic  legi  sa- 
tisfacturus, diu  ia  dubio  versatus  fui , quonam 
de  argumento  scriberem.  Tandem , ipsa  dubitatione 
incertior , Cl.  SuEllMAN , Fromotorcm  acslumalis- 
sim  un , adii , qui  'milii  suasit , ut  observationciu 
de  Excrescentia  fungosa  periostii , in  Nosocomio 
Academico  a me,  auspice  Tiro  clar.,  visam,  cum 
adnexa  Epicrisi  in  lucem  ederem.  Huic  deinceps 
aliu  n casum , ibidem  observatum , addere  licuit  , 
qni , forma  externa  priori  similis,  ab  eodem  tamen 
ipsa  sede  differebat.  Sic  igitur  utri  usque  comparandi 
opj)  orturi  itas  dabo  fur. 


vm 


Haec  de  scribendi  causis  cl  ratione.  Restat 
autem  , antequam  ad  argumenti  expositionem 
accedo , ut  dulci  fungar  officio  gratissimum 
obtestandi  animum  erga  Praeceptores  exoptatissimos, 
quorum  utilissimis  praeceptis  atque  informatione 
frui  mihi  licuit.  Vobis  imprimis , Viri  clarissimi 
N.  C.  DE  FrEMERIJ  , SuERMAN , JVoLTERBEEK , 
SCHROEDER  VAN  DER  KoLK  et  ALEXANDER  , 
non  solum  pro  egregia  atque  humana  institutione , 
verum  etiam  pro  variis  beneficiis  , quibus  me  cumu- 
lastis , plurimum  me  debere , semper  agnoscam.  Tibi 
insuper  sinceras  ago  gratias,  clarissime  SuERMAN ! 
Promotor  aestumat  i ssiine , pro  benevolo  aiuilio,  in 
hac  scriptiuncula  elaboranda  mihi  ostenso , aliisque 
humanitatis  documentis,  quibus  me  afficere  voluisti. 
L) . 0.  M.  vos  omnes,  Viri  cll.  diu  servet  incolumes 
ad  hujus  Academiae  gloriam,  scientiarumque  emo- 
lumentum. 

Valete  et  vos , sodales  carissimi , amici  con- 
junctissimi, quorum  suavissima  familiaritate  per 
plures  annos  gavisus  sum.  Numquam  profecto  vos 
obliviscar;  semper  etiam  mei  sitis  memores. 


INTRODUCTIO; 


Nullum  fere  distinctae  morbi  cujusdam  notioni 
obstaculum  majus  opponitur , quam  confusa  et  inde- 
terminata ejus  descriptio.  Quod  si  in  ullo  Tatho- 
logiae  argumento,  in  fungorum  certe  descriptione 
maxime  observatur.  Quot  enim  vitia , ad  fungos 
relata , revera  ab  iis  valde  sunt  aliena  ? et  contra 
quot  nomina  et  sententiae  eadem  mala  diverse,  af 
perverse  separant  1 Unde  hoc  derivandum  ? Ratio  in 
promptu  est. 

Saepe  enim  vidimus,  post  novum  inventum  alicu- 
jus  morbi  nomen  specificum , morbos  hoc  nomine 
insigniri  alios,  quibus  plane  non  convenit.  Novitas 
nominis  morbique  descriptio  ab  inventore  minus  ac- 
curata causae  salutantur  hujus  erroris.  Saepe  fieri 

adhuc  videmus,  quod  scripsit  Waltherus  in  Gef- 
mania , post  quam  Clav.  II  e y in  Anglia  nomen 
Fungi  hcicmatodis  (1)  tribuerat  speciei  excrescentia- 
1'um  malignarum:  » Cei  uns,  (inquit)  erfreuet  man 
an  dem  neuen  Namen , und  bemiiht  sich  fiir  ihn 
'die  unbekannte  Saclie  zu  finden.”  (2) 

Trimi  observatores  Ii  e y , Bnrns,  Wardrop, 
Monroj  S c a r p a , fungorum  descriptionem  dede- 
runt , non  ex  ipsorum  fabrica  interna , accurate  inda- 
gata, sed  ex  habitu  maxime  externo,  nomenque 
•petiverunt  ex  convenientia  fungorum  cum  aliis  orga- 
nis, qua  agendi  ratione  aliter  vix  fieri  potuit,  quin 
magna  confusio  oriretur. 

Plerique  praeterea,  propter  morbum  minus  recte 
intellectum,  vix  varia  fungi  stadia  distinxerunt,  quo- 
rum symptomata  tamen  toto  coelo  inter  se  differe- 
bant ; ita  ut  ejusdem  mali  descriptio  atque  similitu- 
dines, quas  alius  observabat , non  valerent  de  alius 
observatione.  Hinc  etiam  explicandae  tot  sententiae 
litesque  dc  quaestionibus , quae  nunc  conveniunt  , 
nunc  essentialiter  dissentiunt. 


(1)  Ileij,  Practicul  Observa! iont  on  Surgcrtj.  Londort 
18U3. 

(2)  Journal  der  Chirurgie  und  Augenhiilkunde , l.erfuii- 
grgeben  von  liraclc  und  v,  Waltli.  5 R.  2 II.  s.  1U0. 


n 


Sic  Clar.  Hey  describit  fungum  medullarem  sub 
nomine  Fungi  haematodis  (1).  Abernethy  fun- 
gum medullarem  yocat  Sarcoma  medullare , nec  di- 
stinguit fungum  haematodem  (2).  S.  Cooper,  prout  i 
Hey,  yoce  Fungi  haematodis  fungi  medullaris  de- 
scriptionem dedit,  sed  idem  , errore  miro , tanquam 
synonymon  hujus  morbi  tradit  fungum  sanguinolen- 
tum (bleeding  fungus ),  inflammationem  spongoideam, 
( Spongoid  inflammation) , Carcinoma  sanguinolentum, 
(bleeding  Corcinoma ) (3)  Etiam  Carolus  Bell 
fungum  medullarem  designat  nomine  Carcinomatis 
mollis  ( Soft  Cancer ) (4).  Eodem  modo  errat 

J.  Wardrop,  qui  etiam  nomine  fungi  haematodis 
hoc  vitium  cum  fungo  medullari  confundit.  (5) 

Haec  de  Anglis.  Neque  inter  Gallo-Francos 

Anatomo-Pathologi  de  mali  accurata  definitione  magis 
consentiunt.  Ita  B o y e r confundit  fungum  haema- 
todem , medullarem , Teleangiectasiam  et  aneurysma 
per  anastomosin.  (6) 

(1)  In  opere  laudato. 

(2)  Abernethy,  Surgical  Observat.  Lond.  1804: 

(3)  Chir.  Worterbuch  iii  voce. 

(4)  Surgical  Observations  by  Ch.  Bell.  Part.  IV. 

(5)  W> aarnemingen  over  den  favgus  hticmaiodes  doot* 
James  Wardrop,  vertaald  door  v.  d.  Ilo  ut.  Amslerdani 
bij  Sulpke  1819. 

(6)  Traife  dc$  matadiet  chirurgicalcs.  ro].  2. 

Bieschet  describit  fungum  medullarem  nomine 
fungi  haematodis , tanquam  varietatem  Carcinomatis. 
( Carcinome  encephaloide , sive  cerebri- forme)  (1). 
Maunoi  r nomine  fungi  medullaris  idem  malum 
describit , sed  fungi  haematodis  nomen  tribuit  te- 
leangiectasiae degeneratae  (2). 

Facile  quidem  esset  plures  citatis  auctoribus  ad- 
dere. Satis  vero  jam  apparet , quanta  notionum 
confusio  circa  argumentum  de  fungis  inter  illos 
habeatur.  Laudes  igitur  Walt  hero,  Viro  cla- 
rissimo tribuendae  omnino  sunt,  qui  de  industiia 
studuit  accurate  distinguere  inter  indurationem  , scir- 
r.uim  . carcinoma,  saicoma  medullare,  fungum  hae- 
matodem , teleangiectasiam  et  aneurysma  per  ana- 
stomosin  (3).  Abhinc  revera  nova  lux  in  parasitarum 
cognitione  affulsit. 

Fatendum  autem  est , etiamnunc  multas  esse  quaes- 
tiones de  fungorum  imprimis  natura  movendas , qua- 
rum nondum  aperta  habetur  solutio.  Licet  enim 
Waltherus  egregie  eos  distinxerit  a malis  affi- 
nibus, quae  forma  externa  eos  quodammodo  simu- 


(1)  Diction.  des  Sciences  Medicales,  in  vofc. 

(2)  Vtrh.  over  het  mergachtig  sponsgezwel , vertaald 
door  v.  d.  II  o u t.  1821. 

(3)  Journal  der  Chirurgic  u.  Augcnhcilk . herausg.  r. 
Griife.  u.  t.  Walthcr.  T.  V.  p.  1S9. 

lant,  obscura  tamen  manet  intima  eorum  natura. 
Desunt  adhuc  observationes  microscopicae  satis  exac- 
tae , quae  internam  fungorum  fabricam  extricare 
valeant.  Obscurum  etiam  est , quid  de  varia  eorum 
sede  sit  autumandum , quid  de  effectu , quem  dif- 
ferentia sedis  in  varios  fungos  exercet.  Quod  autem 
practico  majoris  etiam  est  momenti , vacillat  adhuc 
accurata  determinatio  de  malignitate  variorum  fun- 
gorum. Etiamsi  enim  in  genere  statui  possit , fun- 
gum medullarem  maximam  indicare  malignitatem  , 
attamen  in  casu  dato  non  semper  facile  est  in  ipso, 
aegro  determinare,  num  vitium  ad  hoc  fungorum  ge- 
nus stricte  pertineat , num  in  eo  stadio  versetur , 
ut  pro  morbo , qui  integrum  corpus  infecit , salutari 
debeat , an  Yero  impune  a corpore  separari  possit , 
ita  ut  cum  ipso  malo  fomes  dispareat.  Idem  de  fun- 
gis induratis  atque  carcinomatosis  valet. 

Non  est,  quod  in  hac  nostra  disquisitione  generalem 
quaestionum  adeo  gravium  solutionem  proponere  in 
animo  sit.  Attamen  in  nosocomio  nostro  observa 
tionem  memorare  contigit , quae  habitu  externo 
insignem  indicabat  malignitatem  et,  carcinomatis 
instar , continuo  augendo , ipsumque  ad  speciem 
corpus  inficiendo,  exhauriendo,  consumendo  vitae 
minitabatur.  Amputatione  membri  aegrotantis  fac- 
ta, in  integrum  restituta  est  sanitas.  Ita  simul, 

' \ 

simul  occasio  milii  orta  accuratius  examinandae  mali 
sedis , quam  in  periosteo  esse  apparebat. 

Brevi  autem  post  et  alter  se  casus  in  eodem  Nosoco- 
mio chirurgico  obtulit , qui , ratione  formae  externae , 
praecedenti  apprime  conveniebat.  Malo  etiam  per  am- 
putationem liberatus  aeger  fuit.  Hunc  igitur  casum  cum 
praecedenti  conferre  in  animo  fuit.  Quod  enim  me- 
morabile est , cum  forma  externa  utraque  vitia  inter 
sese  convenirent,  essentque  et  in  eo  similia,  quod 
cum.  optato  successu  sublata  fuerint,  licet  per  lon- 
gam jam  perstitissent  annorum  seriem,  eadem  tamen 
sede  admodum  discrepabant , neque  pro  morbis  sibi 
revera  analogis  salutari  potuerunt. 

Exhibebo  igitur , in  hac  dissertatione , primum 
utiiusque  casus  descriptionem.  Gaudeo  autem , me  eti- 
am prioris  delineationem  accuratam  specimini  subjun- 
gere posse.  Qua  in  causa  gratias  ago  quam  maximas 
Viro  doct.  amic.  H.  C.  A.  L.  Fock,  qui,  cog- 
nitionem anatomicam  artificis  aptitudini  jungens,  egre- 
gie vitium  in  tabula  proponere  voluit.  Expositis  mor- 
borum historiis  atque  scrutinio  anatomico-pathologico, 
cpicriseos  loco , pauca  quaedam  disserendi  de  illo- 
rum morborum  natura  et  curatione,  nobis,  ut  spe- 
ramus , erit  facultas, 


OBSERVATIO  PRIMA. 


IVicolaus  van  Lindt,  sartor , annum  agens 
47,  Anno  1811  nautae  munere  Eiichusae  fungens, 
contundebat  malleolum  externum  pedis  finistri.  Con- 
tusio Yi  natura  medicatrici  committebatur.  Paulo  au- 
tem post , propter  scabiem  , susceptus  fuit  in  Nosoco- 
mium urbis.  Intumebat  magis  malleolus  ac  doluit.  Em- 
plastris frustra  adhibitis , a chirurgo  duae  institueban- 
tur incisiones  profundiores,  sed  jam  postridie  (illo 
testante)  Yulnus  gangraenescebat , quae  affectio  exten- 
debatur ad  suras  usque , comitata  doloribus  yehemen- 
iissimis  et  effusione  ichoris  notabili  , atque  exfoliatione 
ossis  bis  repetita.  Corpus  yalde  debile  erat.  Mu- 
ato  auxilio  chirurgico , cauterium  actuale  saepius 

applicabatur , quo  res  in  melius  vergebat;  sanatio 
autem  retardabatur,  incidente  gangraena  nosocomiali, 
a qua  tamen  sanatus  fuit.  Post  ties  in  Nosocomio 
peractos  annos  hoc  reliquit , vulnere  ad  floreni  ma- 
gnitudinem contracto. 

Abhinc  varia  cum  fortuna  luctabatur  contra  vul- 
neris extensionem , quod  tamen  inter  floreni  limites 
redigere  nunquam  contigit,  semperque  ichorem  fun- 
debat foetidissimum. 

Tempore  autem  autumnali  anni  1834  denuo  ma- 
lum limites  extendebat.  Cutis  in  eius  circumferen- 
tia elevatur,  livescit,  inflammatur,  ulceratur,  per- 
foratur ; carunculis  carnosis  facile  sanguinem  funden- 
tibus. Adhibito  lapide  infernali  et  liquore  ei  inco- 
gnito , malum  quotidie  increvit ; dolor  vehemens  est 
et  lancinans ; effusio  ichoris  notabilis ; febre  corripitur. 
Saepius  de  die  queritur  de  sensu , ac  si  aqua  frigida 
supra  dorsum  esset  effusa.  Ligamenta  comprimentia 
fungorum  e^crescentiam  luxuriantem  impedire  nequeunt. 
Auxilium  tandem  petiit  in  Noscomio  nostro  Academico, 
ubi  receptus  sequentem  nobis  exhibuit  statum. 

Habitus  corporis  emaciatus,  cachecticus,  oculi  ta- 
men splendentes.  Defluunt  capilli;  asthmate  laborat. 
Glandulae  inguinales  a parte  morbose  affecta  tume- 


factae,  in  unicum,  valde  tensum  conjunctae  tumo- 
rem, non,  nisi  difficulter  digito  premente  in  qyatuor 
lobulos  dividendae,  unde  suspicio,  ne  hic  fungus  me- 
dullaris resideat.  Licet  ceterae  functiones  et  organa 
naturalia  essent,  febrisque  hectica  membri  ampnta- 
tionem  indicaret , memoratus  tamen  glandularum 
inguinalium  status  contra-indicationem  efficiebat  mo. 
menti  satis  magni.  Praeter  medicamenta  conditioni 
.xgt i universali  adaptata  , topice’^ fomentationes  calidae 
in  tumore  applicabantur,  eo  effectu,  ut  post  aliquot 
dies  glandulae  minus  tensae  essent , et , licet  volumine 
auctae,  singulae  tamen  bene  sentiri  possent. 

Itaque,  metu  affectionis  generalis  liberatus,  Cl.  Suer- 
m a n amputationem  instituebat , favente  mente  aegroti 
tranquilla.  Sectione  circulari  crus  quatuor  pollices 
infra  patellam  auferebatur.  Sentiebatur  in  secando 
tela  cellularis  indurata.  Parte  vulneris  superiore  , ossa 
tegente,  post  13  dies  bene  juncta,  pars  inferior, 
fonticuli  instar , per  aliquod  tempus  suppurans  tenetur. 
Levi  encheiresi  ligaturae  arteriarum , extra  vulnus 
ducta,  extrahuntur.  Vulnere  trunci  tandem  perfecte 
clauso , exutorium  applicatur  in  brachio  et  aegei 
satis  bene  valens  domum  suam  [petit.  Postea  sanitai 
ad  hunc  usque  diem , per  tres  ergo  fere  annos , in 
tegra  mansit. 

Examen  auris  Anatomico- Pathologicum. 

Partes , amputatione  separatae , examini  anatomico 
fuere  subjectae,  quod  sequentia  docuit. 

Superficies  apeita,  ex  qua  caiunculae  excrescunt, 
longitudinem  habet  12  centimetrorum , latitudinem 
a paite  supeiiore  4 , ab  inferiore  10  centim.  Carun- 
culae carnosae  hanc  superficiem  obsident  majores,  ad- 
modum vasculosae,  fungifoimes,  quas  inter  dantur, 
quae  diametrum  exhibent  3 — 4 centim. , ita  ut  integra 
excrescentia  inde  adspecfcum  multilobulatum  accipiat. 
Vasculosa  illarum  natura  manifesta , imprimis  facta 
injectione  artificiosa  vasorum , qua  integrae  rubent ; 
magis  etiam  apparet,  adhibita  lente  microscopica. 

Ut  vero  propria  inali  sedes  atque  natura  probius 
intelligerentur , imprimis  autem  ut  efficeretur,  quatenus 
os  esset  affectum , tibia  ipsa  serrae  ope  perpendicu- 
1 ariter  fuit  divisa.  Ita  autem  egregie  conspicere  mali 
fomitem  licuit.  Scilicet  ossis  substantia  corticalis  pau- 
lulum incrassata  videbatur  et  densitatem  eburneam 
referebat ; caput  autem  tibiae  aliquomodo  distensum, 
erat.  Veruntamen  haec  mutatio  pathologica  non  fuit 
perquam  notabilis  atque  pars  ossis  medullaiis  atque 
spongiosa  prorsus  integra  restiter-at. 

Ipsum  autem  periosteum,  quaternis  superficiem  in- 
feriorem atque  interiorem  obtegit  tibiae , qua  ad  fi- 
bulam tendit , satis  degeneratum  apparebat.  Scilicet 
ab  osse  aliquomodo  erat  separatum,  cui  hic  illic  per 
exiguas  prolongationes  adhaerere  videbatur.  Nova 
autem  materies  ossea,  nunc  quasi  aciculos  osseos  offe- 
rens , nunc  vero  stratum  paulo  densius , hujus  separa- 
tionis causa  erat.  Periosteum  , satis  incrassatum  , ob- 
tegebatur a parte  exteriori  materia  nova,  fibrosa  ac 
perquam  vasculosa.  Neque  haec  consistentia  sua  ma- 
teriem encephaloideam  s.  medullarem  simulabat;  sed 
erat  densior,  ac  si  medium  teneret  inter  materiam 
tuberculosam,  quae  in  hepate  frequens  est,  atque  fibro- 
sam, qualis  in  uteri  fundo  non  raro  generatur.  Vascula 
per  mediam  eam  penetrabant.  Hinc  et  integra  massa, 
facta  injectione  artificiosa,  rubebat. 

Musculi  ac  tendines  , ipse  adeo  tendo  Achillis  cum 
malo  confluebant.  Tela  adiposa  in  vicinia  valdequam 
erat  incrassata  et  naturali  densior.  Carunculae  autem 
carnosae  manifesto  ex  eadem  illa  nova  substantia , 
excreverant,  postquam  haec,  volumine  aucta,  cutem 
consumserat  atque  ad  cruris  superficiem  externam 
evolvi  coeperat.  Imo  vero  ^ hisce  carunculis  profun- 

dius  radices  agentibus , in  majores  quosdam  lobos 
dividebatur  malum  parasiticum. 

Ex  hac  igitur  descriptione  anatomico-pathologica , 
conclusio  praesto  nobis  esse  videtur , periosteum  im- 
primis et  a parte  externa  et  interna  mali  sedem 
fuisse. 


OBSERVATIO  AITERA. 


Oijsbertus  Roks,  vietor,  annnm  agens  39, 
combusserat  anno  aetatis  secundo  pedem  sinistrum. 
Gira  autem  chirurgica  neglecta  , digiti  inter  sanationem 
reflectebantur  et  plantae  pedis  applicabantur.  Praeter 
hanc  diffbrmitatem  remansit  ulcus  ad  partem  plantae 
anteriorem  magnitudinis  unius  poli. , quod , nunc  aper- 
tum , nunc  vero  clausum , praeter  dolorem  , praecipue 
si  clausum  esset , nullum  afferebat  incommodum. 

Anno  1822  inopinatim  genu  sinistrum  intumebat  sine 
ulla  causa  manifesta.  Absque  medicamentorum  adhibi- 
tione detumuit  genu,  sed  nunc  aeger  valida  corripitur 
febre  intermittente  , primum  quotidiana , postea  typum 
irregularem  assumente.  Singuli  paroxysmi  sese  annuncia- 
ba ut , praeter  symptomata  vulgaria,  dolore  lancinante 

vehementissimo  in  utroque  crure , ab  illo  comparato 
punctioni  acuum  candentium,  qui  vero  remittebat 
post  calorem  ingressum. 

Ter  novem  menses  febrem  passus,  hanc  sustulit  ope 
medicamenti , in  patria  nostra  inter  plebem  valde 
usitati , spiritus  nempe  juniperi  cum  pipere  nigro*. 
Huius  liquoris  quantitatem  unc.  X.  ingerebat,  cum 
portio  minor  jam  semel  finem  optatum  recusavisset. 
Ulcus  interim,  magnitudine  auctum , mtne  apertum, 
nunc  clausum  , nunquam  perfecte  sanari  potuit. 

Anno  1832  denuo  febre  corripitur.  Repetitur  me- 
dicamentum jam  memoratum,  sed,  certitudinis  et 
deliciae  causa  , dosi  majore  unc.  nempe  XX.  Absti- 
nuit omnino  febris , sed  ab  eo  inde  tempore  ulcus 
naturae  evasit  valde  malignae.  Extendere  suos  limites 
coepit.  Saniem  foetidissimam  fundit  magna  quantitate. 
Valde  dolet.  Natura,  cui  soli  curatio  committebatur, 
inefficacem  sese  praestabat. 

Anno  1834  fungorum  excrescentia  malignitatem 
mali  aperte  annunciabat.  Attactu  fungi  facile  san- 
guinem fundunt.  Interdum  summitates  lobulorum  in 
gangraenam  transeunt.  Insurgunt  ddores,  maxime 
tempore  vespertino.  Auxilium  petit  chirurgicum.  Ad- 
hibentur caustica  vatia,  Aqua  calcis,  Sulphas  zinci, 

sed  frusti  a;  dolorem  afferunt  intolerabilem,  nequa- 
quam autem  cohibent  fungos  luxuriantes , qui , quotidie 
praecedentis  diei  limites  transgrediuntur.  Topica  ad- 
hibitio infus.  florum  chamom.  in  initio  dolorem  immi- 
nuebat, postea  vero  nullum  attulit  levamen.  Eadem 
symptomata  usum  spir.  vini  sequebantur,  quo  inpiimis 
odor  quam  maxime  ingratus,  corrigebatur.  Tost  spir, 
vini  applicationem,  dentio  infusio  flor,  chamom.  opem 
afferebat.  Sic  constanter  medicamenti  mutatio  dolo- 
rem in  initio  imminuit,  brevi  autem  et  ipsum  effi- 
caciam amisit. 

Tandem,  ad  finem  anni  1835,  vitium  malignum 
omnia  circumjacentia  devastat , totam  pedis  plantam 
cum  calcis  parte  occupat,  ichorem  fundit  copiosissi- 
mum , foetidissimum.  Decrescunt  vires.  Sola  spes , 
propter  vitium  in  dies  magis  sese  extendens,  in  am- 
putatione ponenda.  Die  24  m.  Sept.  in  Nosocomium 
Academicum  receptus,  praeter  malum  topicum , nil' 
morbosi  offerebat,  quare  die  30  Sept.  a Cl.  Suer- 
man  operatio  instituebatur,  felicissimo  eventu.  Nullo 
phaenomeno  nocivo  sanationis  processus  turbatur. 
Die  14  post  amputationem  ligaturae  solutae,  per 
carum  fines,  extra  yulnus  affixos,  extrahuntur.  Aeger 

N ” 1 

omnino  bene  yalet. 


Disquisitio  pedis  ahatumico-patlioLogica. 

Partis  amputatae  examen  anatomico-pathologicmn 
sequentia  obtulit. 

Ulceratio  largissima  integram  plantam  pedis  occu- 
pat , imo  vero  sese  ab  utraquo  parte  superiora  versus 
extendit  et  imprimis  adscendit  juxta  malleolum  in- 
ternum. Carunculae  satis  notabiles,  attamen  volu- 
mine iis  cedentes , quas  in  observatione  nostra  prima 
descripsimus,  iisdemque  planiores,  integram  superfi- 
ciem apertam  obsident.  Haec  limitatur  per  margines 
crassos,  inaequales,  admodum  callosos.  Digitorum 
apices  retracti , informes  atque  ulcerationis  participes 
facti  suat:  Digiti  majoris  phalanx  superior  carie 

affecta  ac  pro  parte  erat  cousumta. 

Quo  rectius  praeparatum  cum  praecedenti  compa- 
rari posset,  sectio  ossium  perpendicularis  serrae  ope 
facta  est,  quae  quidem  felicissime  cessit.  Sic  igitur 
apparuit , ossa  tarsi  et  metatarsi  omnino  malo  vacare 
Imo  vero  nova  materies  fungosa  ad  calcaneum  in- 
tegra a periosteo  separari  potuit , ita  ut  hoc  illaesum 
maneret.  Reliqua  ossa  metatarsi  musculonim  flexo- 
rum carne  erant  obtecti.  Huic  autem  superpositum 
erat  stratum  materiae  degeneratae,  ex  qua  excrescen- 

tiae  fungosae  originem  habebat.  Haec  denique  materia 
ad  ipsos  digitos  coaluisse  cum  flexorum  tendinibus  ac 
reliquis  digitorum  musculis  yidebatur,  ita  ut  hic 
massam  informem  degeneratam  constitueret. 

Apparet  igitur  ex  hac  descriptione , non  ex  periosteo 
exortum  morbum  esse,'  verum  ex  carie  phalangum 

. I 

originem  cepisse  atque  exinde  magis  magisque  inte- 
gumenta telamque  adiposam  fuisse  affecta. 


‘2 


K F T C IUS  IS. 


fciitarrayimUs  jam  casus  eos , quorum  observatio 
nobis  contigit,  atque  ea  addidimus,  quae  docuit 
sectio  anatomico  - pathologica.  Convenit  igitur,  ut, 
epicriseos  loco,  colligamus  quaedam,  quae  ad  illarum 
historiarum  interpretationem  inservire  possent. 

Siquidem  ad  formam  externam  horum  vitiorum 
attendimus,  malam  indolem  indicare  videntur.  Ex- 
crescebant sub  forma , quae  inter  practicos  pejoris 
notae  habetur,  fungorum,  floribus  brassicae  cauliflorae 
similium.  Porro  in  lobos  erant  divisa  et  magnam 
novorum  vasorum  copiam  continebant.  Hoc , durante 
vigore  ipsius  mali , manifestum  fuerat , et  evidentius 
etiam  apparebat  post  factam  amputationem,  quum 
injectio  vasorum  bene  cessisset. 

Malignitas  ea  magis  etiam  apparere  videbatur  e.\ 
vi , quam  utrumque  malum  in  partes  vicinas  lotum- 
que exercebat  organismum.  In  priore  aegro  ad  re- 
gionem inguinalem  series  glandularum  intumuerat  < 

pultacea  ad  attactum , et  hinc  quodammodo  sensum 
referens,  qui  in  genuino  habetur  fungo  medullari. 
Ante  aliquot  menses , quod  in  clinicis  lectionibus 
retulit  Promotor  aestumatissimus , ipsi  casus  obvenerat, 
ubi  ex  tota  tibia  similes  excrescebant  fungi.  Ampu- 
tatione femoris  pars  morbosa  feliciter  sublata  fuit.  In 
inguine  vero  residebat  tumor , ad  adspectum  glandu- 

« V . i 

losus , qui  brevi  post  encephaloidis  formam  declara- 
bat , mortemque  afferebat.  Examine  anatomico  causa 
intus  in  tibia  adesse  deprehendebatur.  Ut  autem 
ad  nostros  castis  redeamus,  conditio  utriusque  aegri 
generalis  prognosin  infaustiorem  etiam  reddebat.  Sci- 
licet dyscrasiae  [in  utroque  haud  dubia  erant  indicia. 
» » » 

Primus  aeger  praecipue  Yel  colorem  illum  cutis  pallido- 

flavum  offerebat , qui  ominosus , nec  injuria , haberi 

• • . . < f ■ 

solet.  Torro  emaciatio  notabilis , collapsus  faciei , 

oedema  extremitatum  in  eodem  observabantur.  Alter 

aeger  non  quidem  eo  gradu  deperierat ; veruntamcn 

et  hic  non  pauca  erant  malae  valetudinis  atque 

dyscrasiae  indicia. 

Denique  attendamus  et  ad  causas , et  ad  vitam  ante 
actam.  Hae  ejus  erant  naturae,  ut  non  immeiito  ad 
vitii  malignitatem  contribuisse  censeri  possent.  In 
nltero  rudior  nautae  yita,  diuturna  in  nosocomiis  mora, 

paupertas,  abusus  spirituosorura , animi  pathemata  de- 
primentia ; in  altero  combustio  neglecta  prima  juven- 
tute, vita  paupera,  diaeta  tenuis,  opificium  grave , 
laesio  continue  repetita  pedis  morbosi , dyscrasia 
universalis,  animi  conditio  melancholica , — vel  fallor 
vel  tales  causae  et  in  solidorum  tonum , et  in  hu- 
morum mixtionem  , et  vero  etiam  in  vis  vitalis  ener- 

' • '•  *•  r * ■ ' 

giam  male  profecto  agere  debent. 

Veruntamen  non  tam  mala  erant  indole  descripta 
vitia.  Documento  sit  felix  utriusque  amputationis 
eventus.  Alter  adhuc  aeger,  post  tres  fere  exactos 
annos,  melioii  fruitur , qnam  antea,  sanitate.  Alter, 
praeterlapso  unius  et  dimidii  anni  spatio,  integer 
item  est.  Quod,  ut  milii  videtur,  sufficit  ad  mino- 
lein  horum  fungorum  malignitatem  demonstrandam. 
Quanta  enim  celeritate  in  pseudoplasmate  maligno, 
idem  aut  simile  vitium  denuo  in  alio  apparet  loco , 
sive  vicino  praecedenti,  sive . remoto.  Integra  consti- 
tutio aegri  afTecta  videtur,  sive  malum,  quod  adfuit, 
consideretur  tamquam  causa  bujusce  affectionis,  sive 
affectio  generalis  mali  generatrix  habeatur.  Ita  ob- 
servavit clar.  Promotor  feminam , fungo  medullari 
laborantem , qui  ex  ipso  radii  centro , enormem  in 
modum,  exciescebat  atque,  ulterius  sese  extendens. 


cutem  perforaverat,  formaraque  induerat,  placentae 
analogam , quae  nomine  fungi  haematodis  designari 
solet.  Quotidie  haemorrhagiae  gravissimae  vitae  mi- 
nitabantur. Brachium  amputatum  fuit,  initio  pleno, 
ut  videbatur , successu.  Anno  ve.ro  post  idem  pseudo- 
plasma  in  pectore  sese  evolvebat.  Post  mortem  alter- 
uter pulmonum  materie  cerebriformi  infiltratus  in- 
veniebatur. Excrescens  fungus  exitum  in  cavo  pleurae 
reperuerat,  unde  hoc  ichore  erat  impletum. 

Quaeritur,  cuinam  causae  minor  malignitas  in  utro- 
que casu,  de  quo  jam  agimus, sit  adscribenda?  Quaes- 
tio difficillima  est.  De  singulis  autem  aegris  singu- 
latim  primum  agamus.  N011  igitur  improbabile  mihi 
videtur,  fundum,  sive  organon , ex  quo  excrescit 
pseudoplasma , magnam  vim.  habere  in  hujus  maligni- 
tatem majorem  minoremve.  Quaenam  sit  vis,  quam 
organi  differentia  in  eundem  morbum  exserat,  mani- 
festo exemplo  inflammationes  docent.  Quanta  datur 
differentia  hujusce  processus  pathologici  pro  varia 
organorum  textura  J Nonne  etiam  de  parasitis  probabile 
sit , matricem , ex  qua  excrescunt , hic  occasionem 
praebere  majoris  minorisYe  morbi  malignitatis,  unde 
fit , ut  dispari  facilitate  cum  integro  sese  communicent 
organismo.  Hinc  alia  in  causa  malum  perfectam 

admitteret  sanationem,  sublato  parasito  una  cum  orga- 
no , in  quo  generatus  fuerat , in  alia  causa  contrarium 
locum  haberet.  Cl.  Suerman  nobiscum  communi- 
cavit  casum  septuagenarii,  qui  dudum  fungo  carcino- 
matoso  laboraverat , ad  volam  manus  evoluto.  Hocce 
malum  quum  neglectum  esset  et  hac  ratione  plenariam 
attigisset  evolutionem  , manus  amputationem  ne- 
cessariam reddidit.  Octo  autem  annis  post,  idem 
senex,  jam  octogenarius,  iterum  nosocomium  petiit, 
in  altera  manu  simile  vitium  gerens,  at  in  primo 
evolutionis  stadio.  Etenim , priori  damno  prudentior 
redditus , celeriorem  jam  petebat  medicinam.  Malum 
sectione  ovali  exstirpatum  fuit,  una  cum  aponeurosis 
parte,  ex  qua  excrescebat.  Senex,  restitutus,  domum 
rediit  et  adhuc  illaesa  sanitate  supervivit.  Hac  in 
causa  membranae  fibrosae  insidebat  vitium,  unde  et 
benignioris , nt  ita  dicam , erat  indolis , quam  caete- 
roquin  ab  hujus  generis  malo  exspectari  possit. 

Quum  vero  de  fundi  actione  in  parasitum  , 
qui  generatur , quaerimus , consentientes  habemus 
auctores  practicos , quos  inter  K 1 u g i u m citare 
liceat,  qui  magna  perspicuitate  hanc  doctrinam  enu- 
cleavit (1).  Admittit  enim,  omne  pseudoplasma  oriri 


(1)  Rust,  Maqaz.  fiir  die  <jes.  Heilk.  B.  XVI.  S,211sqq. 

lautum  ex  textura , quae  minori  organisalionis  gra- 
du sese  habet  et  activitate  majori  productiva  gau- 
det , imprimis  ergo  ex  tela  cellulosa  et , quae  liuic 
proximae  sunt,  membranis.  Causam  hujus  rei,  quae 
et  experientia , et  cultro  anatomico  demonstratur , 
probabilem  ponit  in  minori  talium  organorum  vi- 
talitate , qua  novae  vitae  focum , ut  ita  dicam , 
qui  sese  efFormat , restinguere  haud  valeant , adeo 
ut  originem  ac  incrementum  pseudoplasmatis  pro- 
hibere nequeant.  Organa  igitur,  quae  majori  poten- 
tia vitali  instruuntur,  non  bene  matricis  vices  agunt, 
quandoquidem  ipsa  illa  potentia  agat  in  lympham 
secretam,  sive  pseudoplasmatis  germen,  et,  hac 
ratione , impediat , quominus  propriam  vitam  id  ac- 
quirat , verbo  quominus  existat  parasitus.  Ita  nun- 
quam ex  fibra  musculari , nunquam  ex  ipsa  glan- 
dulae substantia  immediate  tale  exstitit  malum,  Ye- 
rum  constanter  ex  cellulosa , quae  singulos  conjungit 
acinos. 

Haec  igitur  ad  pseudoplasmatis  genesin : quod  vero 
ejus  structuram  attinet,  Cl.  Kluge,  hanc  similem, 
imo  vero  proximam  esse  affirmat  matricis  naturae , 
i.  e.  organo , ad  quod  proprius  mali  fundus  per- 
tinet. Ita  verruca  ex  cule,  ganglion  cx  tendine, 

polypus  ex  membrana  mucosa , «ciri  lius  ex  glandulis , 
fungus  medullaris  ex  neurilemate  existit.  Haec  au- 
tem singula  analogiam  insignem  cum  matrice  indi- 
cant. 

Neque  structura  tantum , ex  Auctoris  nostri  sen- 
tentia  , parasitus  cum  matrice  convenit , sed  et  na- 
tura, vivendi  modo,  ideoque  et  malignitate  aut 
benignitate,  qualis  generatim  in  diversis  organis 
diversa  deprehenditur.  Tumores  cystici,  polypi  et  ver- 
rucae per  integram  non  raro  Yitam  absque  notabili 
constitutionis  turba  existere  atque  evolvi  possunt , 
quandoquidem  laesiones  functionum  matricis , ex  qua 
excrescunt,  in  genere  effectibus  gravioribus  sese  non 
prodant,  neque  ad  morbos  pertineant , qui  integrum 
inficiunt  organismum.  Non  vero  idem  in  scirrho 
obtinet.  Prouti  enim  ulcera  glandularum,  diu  per- 
sistentia , aut  majora , ex  causis  mere  localibus  gene- 
rata, brevi  integrum  organismum  in  sympathiam  du- 
cant, aesi  huic  communicarent  venenum , in  ipso 
generatum,  efficiantque  dyscrasiam  generalem,  ita 
et  scirrhus  atque  inde  prodiens  carcinoma , sibi  jus 
vindicat  dyscrasiam  generalem  procreandi , quae 
cuicumque  curae  locali  obstacula  objicit.  Idem  et 
ad  fungum  medullarem  extendi  debet.  Analogia, 

quam  hic  ad  carcinoma  ostendit , a Gallo-Francis , 
ex  ufriusque  maji  affinitate  derivata  fuit : unde  et 
cum  appellabant  nomine  carcinomatis  mollis ; eam 
autem  potius  ex  matrice,  unde  originem  capit  malmn  , 
ex  neurilemate  scilicet , explicandam  censet  auctor. 

Eadem  principia  et  Cl.  Schroeder  v a n der 
Kolk,  Fraeceptor  aestumatissimus , admittit  (1), 
qui  scilicet  sequentem  aphorismum  ponit , confirmantem 
e.im  prorsus  K 1 u g i i sententiam  : » Malum  para- 
siticum fabrica  et  natura  convenit  cum  fundo , vel 
parte , in  qua  crescit ; itaque  ejus  elfectus  in  reli- 
quum corpus  a natura  fundi  pendet.  ” 

Ex  his  igitur  apparet , sedem  pseudoplasmatis  mul- 
tum facere  ad  ejus  structuram  , naturamque.  Sic  et 
insignis  differentia  existit  inter  fungum  ex  membrana 
ossium  medullari  excrescentem  , eumque,  qui  ex  pe- 
riosteo oritur.  In  illo  enim  integi um  os  corripitur, 
dilatatur,  pro  parte  in  massam  sarcomatosam , inter- 
jectis ossium  particulis  mutatur.  Initio  quidem  pe- 
riosteum integrum  obtegit  tumorem  ossis;  attamen 
subinde  similes  tumores  fungosi  primitive  in  periosteo 
deprehenduntur.  Stiuctura  osteosarcomatis , hoc 


(1)  Observ.  Anatomico-palhologici  etpraclici  argumenti , auctore 
J.  I..  C.  Sebo  e der  v an  der  K o 1 k.  Arost.  182(3.  p.  4;). 

eiiim  nomen  tali  malo  competit , aliquantulum  qui- 
dem differt , prouti  os  aut  magis  solidum  , aut 
fungosum  existi t ; attamen  in  genere,  postquam  os  jam 
satis  emollitum  est  ac  tumefactum,  massa  est  satis 
homogenea,  acicplis  osseis  intermixta,  griseo-alba,  fere 
vasculis  haud  ita  multis  gaudens,  quae  cartilaginis 

speciem  quodammodo  refert  et  formatur  ex  multis 
% 

fibris,  albumine  magis  minusve  conglutinatis.  Sen- 
sim textura  rarior  redditur , formantur  cellulae , nunc 
majores,  nunc  minores,  quae  gelalina  replentur.  Jam 
vero  inflammatur  tumor , incrassantur  membranae , 
cellulas  investientes  , e.t  secernunt  sive  massam  amor- 
pham , albuminosam , sive,  telam  eellularem  , albumine 
plenam.  Dilatantur  vasa  et  in  periosteo  et  in  inte- 
riore tumore,  formantur  cava  variae  magnitudinis, 
quae,  sanguine  replentur.  Frequenter  etiam  sanguinis 
effusiones  in  massa  medullari  obtinent.  Simul  inde  ab 
ossis  centro,  innumerae,  fibrae  aut  laminae  osseae 
excrescunt , quae  varia  directione  per  tumorem  ducun- 
tur. Hic  , continue  emollitus  et  volumine  auctus,  tan- 
dem concrescit  cum  partibus  musculosis  et  cutaneis, 
hasce  in  certo  quodam  loco  perforat,  unde  fungus 
magis  minusve  luxurians  excrescit  (l).  Tantis  autem 

(1)  Vid.  Otto,  Lehrb , der  PaihoU  Anat.  p.  153  atque 
auctores,  qui  ibi  citantur. 

morbi  horiendi  progressibus  cito  succumbit  aeger, 
citius  etiarn , si  ars  intempestiva  ipsum  parte  affecta 
liberare  studeat,  regenerato  nempe  alio  loco  malo. 

Ilie  igitur  decursus  est  osteosarcomatis  genuini. 
Ab  hoc  autem  qnantum  discrepat  malum , quod  in 
prima  nostra  observatione  describitur.  Recte  hoc 
a Walt  hero  (I)  nomine  exostosis  fungosae  de- 
scribitur , quae  tamen  et  ipsa  ab  exostosi , sive  hyper- 
ostosi vulgari  distinguatur.  Etenim  in  hac  ultima 
revera  aucta  est  functio  periostei,  ita  ut  nova  materiae 
osseae  secretio  ohtineaf.  Inflammatio  igitur  aut  hy- 
pertrophia potius  obtinet,  in  qua  illius  membranae 
fibrosae  functio  aucta  est  atque  exaltata.  In  casu 
autem  nostro  indicia  quidem  adsunt  morbosae  hujusce 
affectionis,  unde  ipsum  os  durius,  noYaque  secreta 
varia  sub  forma  ossea  materies  infra  periosteum  erat; 
veruntamen  praecipua  sive  degeneratio,  sive  nova  ge- 
neratio ex  massa  fibrosa  constabat , cademque  satis 
erat  vasculosa. 

Quod  igitur  ad  tumoris  malignitatem  attinet , ex 
dictis  apparere  nobis  videtur , quauta  sit  differentia 
inter  verum  osteosarcoma  atque  exostosin  fungosam. 


(1)  Vid.  System  der  Cliirurgie,  Berlii)  1833.  I p.  412. 


Jjiiniile  eliam  esi  discrimen  inter  cariem  periphericam, 
cariemque  centralem,  de  qua  supra  verbo  diximus, 
quae  vero  item  frequens  paedarthrocaciae  causa 
existit.  Scilicet  hoc  malum , quod  non  inepte  ab 
antiquis  spinae  ventosae  nomine  insigniebatur , quan- 
topere malignitate  ac  vehementia  cariem  superficialem 
superet,  non  opus  est  multis  verbis  demonstrare. 
Similiter,  ut  ad  argumentum  nostrum  haec  converta- 
mus , exostosjs  fpngosa  minori  esse  violentia  solet , 
quam  osteosarcoma.  Confitemur  quidem  , vel  ex  perios- 
teo pessima  mala  generari  posse , aliis  accedentibus 
conditionibus  infaustis;  hinc  autem  non  tollitur  sen- 
tentia , quam  exponere  studuimus , perlinere  parasiti 
sedem  inter  momenta , quae  plurimum  ad  intimam 
mali  naturam  efficiant. 

Haec  igitur  ad  primum , quem  retulimus , casum 
attinent,  alterum  autem  priori  haud  disparem  esse 
vidimus.  Excrescendae  enim  fungosae  , continue  auctae  , 
medicationi  cuicunque  resistentes,  complicatae  cum 
laesione  locali , quae  per  longam  annorum  seriem 
perstiterat,  habitum  externum  utriusque  mali  analo- 
gum esse  ostendebant.  Examen  autem  anatomico-pa- 
thologicum  docuit,  hac  in  causa  peiiosteum  suie  labe 
esse.  Etiamsi  igitur  profunda  degeneratio  in  culpa 

esse  videretur,  malum  tamen  alium  lonfem  agnoscebat. 
Cariem  in  causis  esse  , dubitari  non  potest.  Ulceratio 
autem  fungosa,  quae  progressu  suo  malignioris  vi- 
debatur naturae , vitium  et  ultra  liunc  fontem  sose 
extendisse , manifesto  indicabat.  Neque  mihi  improba- 
bile videtur,  ipsas  aponeuroses  excrescentiis  fungo- 
sis praebuisse  fundum-  Prouti  ergo  in  priori  casu  ex 
periosteo , ita  et  hic  ex  membrana  fibrosa  excrevisse 
malum,  verosimile  est. 

Pauca  de  curatione  dicenda  supersunt.  Ex  dictis 
autem  sufficiens  mihi  videtur  indicata  esse  causa , 
quare  utrumque , de  quo  diximus , malum  amputatio- 
nem bene  tulerit.  Fatendum  omnino  est , symptomata 
quae  dicuntur , constitutionalia  huic  operationi  minus 
favisse.  Attamen  exempli  instar  uterque  casus  inser- 
vit , haud  talem  semper  hisce  symptomatibus  fidem 
esse  habendam,  ut  absolute  ab  indicatione  auferente 
detendant.  Contra,  si  ejus  naturae  sint,  ut  doceant, 
unam  aegroti  salutem  in  mali  eliminatione  esse  po- 
nendam , credimus , ancipitem  medicinam  indubiae 
morti  esse  praeferendam.  Quoties  igitur,  sub  condi- 
tionibus externis  faustis , regimine  vitae  adaequato  ct 
cura  interna  convenienti , malum  locale  progressu  situ 
vitam  exhaniirc  constet , lentandam  potius  esse  aegti 

conservationem , operationis  ope , quam  miserum 
suae  sorti  derelinquentium  esse , existimamus. 

Accedebat  autem  ad  indicationem  faciendam,  iri 
utroque  casu  nostro,  ipsius  mali  habitus.  Scilicet 
propria  quidem  ejus  sedes  ante  amputationem  nori 
nisi  hypothetice  determinari  poterat ; attamen  ap- 
parebat , non  rem  agi  maligni  illius  osteosarco- 
matis  , aut  etiam  paedarthrocaciae.  Ipsa  tibia 
volumine  vix  erat  aucta.  Neque  praeterea  metus 
erat  genuini  fungi  medullaris  , cujus,  uti  inter 
chirurgos  constat , ea  est  malignitas , ut  a mul- 
tis pro  morbo  constitutionali  salutetur.  Exstirpa- 
tum enim  mox  alio  in  loco  vehementius  insurgit, 
ita  ut  profecto  de  hoc  malo,  si  de  quo  alio,  valeat 
Ilippocraticum  illud  de  cancris  occultis  effatum. 

» Eos  non  curare  praestat  ; curati  enim  citius  per- 
eunt ; non  curati  vero  diutius  perdurant.”  In  his  igi- 
tur chirurgi  officium  ad  diaetam  ac  regimen  vitae 
restringitur,  cura  vix  nisi  symptomatica  esse  potest. 
Vitia  autem,  quae  huic  disquisitioni  materiem  prae- 
buere , ut  uno  verbo  declaremus  id , quod  curam 
determinabat , revera  erant  localia.  Ilinc  tuto  auferri 
poterant,  quin  alio  in  loco  sese  proderent,  imo 
vero  , ipsis  sublatis  , exstinguebatur  focus  , qui  integrum 
corpus  consumi ione  minitabatur. 

Haec  quidem  sunt , quae  de  aelatis  morborum 
historiis  mihi  animadvertenda  videbantur.  Non  qui- 
dem difficile  esset,  plura  de  fungorum  pathologia 
ac  therapia  expositis  adjicere  momentis.  At  vero, 
quod  initio  jam  monuimus , haudquaquam  finis  est 
hujusce  scriptionis , ut  absolutam  ac  generalem 
hujusmodi  malorum  tractemus  historiam ; sed  tan- 
tum, ut  ea  proferamus,  quae  ad  illustrandos 

casus  nostros  inservire  possent.  Hoc,  spero  atque  con- 
fido , reputet , si  quis  multa  in  hac  epicrisi  de- 
sideret Lector; 


EXPLICATIO  TABULAE'. 


Fig.  1.  habitum  externum  refert  fungi,  cujus  de- 
tfriptio  ol>servatione  nostra  primi  continetur.  Carun- 
culae fungosae  extra  cutem  prodeuntes  apparent. 

Fig.  2.  Tibiam  proponit , perpendieulariter  serra  se- 
paratam , una  cum  partibus  mollibus  dissectis. 

A , A , A , A , tibia. 

B , canalis  medullaris. 

0 , C , pars  ossis  corticalis. 

I)  , pars  ossis  spongiosa. 

E,  E,  pars  ossis,  nova  secretione  inaequalis. 

F,  F,  periosteum  cum  fungoso  inde  excrescenti. 

G , 0 , carunculae  fungosae  , a latere  conspiciendae  , 
quae  in  Fig.  1 a parte  anteriore  apparent. 

II  , tendines. 

t , musculi , paulo  supra  lo-cum  , ubi  cum  nova  ma- 
terie con luunt. 

K , tela  adiposa  degenerata.' 


THESES. 


I. 

Egregie  Clar.  Bakker  (de  natura  hominis  P.  I. 
pag.  3)  : Medicina , praeter  rudem  atque  omnino  em- 
piricam , sine  sana  Physiologia  ne  fingi  quidem  potest 
aut  cogitari, 

ii. 

Negamus  eorum  sententiam,  qui  statuunt,  omnia 
principia  proxima  corporis  animalis  in  sanguine  fere 
praeparata  adesse. 

III. 

Naturae  vires  medicatrices , uti  dicuntur  , haud- 
quaquam  peculiare  virium  genus  sistunt , verum  ex 
eodem,  ac  reliqua  phaenomena  vitalia,  proveniunt 
fonte. 

IY. 

Dentitio  , etiamsi  phaenomenon  sit  naturale  , morbis 
tamen,  ipsique  morti  opportunitatem  praebere  potest. 

T. 

Mercurius  dulcis  non  ad  antiphlogistica  stricte  sic 
dicta  pertinet;  nihilominus  autem  in  inflammationum 
cura  insignem  locum  occupat. 

YJ. 

Bene  Cicero  praxeos  dignitatem  vindicat:  » Nec 
medici,  nec  imperatores,  nec  oratores,  quamvis  artis 
pr.ieeepti  perceperint,  quidquam  magna  laude  dignum 
sine  usu  et  [exercitatione  consequi  possunt.” 

Y1L 

In  lento  phlliiseos  decursu  hirudinum  applicatio  ve- 
nae sectionibus  praeferenda  videtur. 

Yin. 

In  incipiente  phthisi,  pulmonum  ipsiusque  thoracis 
dilatatio,  adhibito  inhalationis  apparatu,  qualem  com- 
mendat Docl.  Ramadge,  admodum  utilis  est. 

IX. 

Egregie  F ra  n k : » Sic  ut  apis  quovis  ex  flore  mellis 
quidquam  sugit,  ita  et  medicus  in  cujusvis  systematis 
nectario  boni  quid  invenire  potest.” 

X. 

Plurima  enim  systemata  veris  fundamentis  innituntur, 
quae  aulein  ultra  limites  suos  extensa  fuerunt. 

XI: 

In  spondyliti  throcacia  Busti  i methodus,  in  genere, 
pi  ae  P o 1 1 i i est  praeferenda. 

XII. 

Laudamus  Injectionum  excitantium  usum,  quem  com- 
mendavit Docl.  Lloyd  ad  teleangiectasiae  curam. 

XIII. 

In  quocunque  partu  matris  potius,  quam  infantis 
vitam  curet  obstetricator.  Attamen  haud  licet  hunc 
certo  mortis  periculo  exponere,  ut  incertum  a matre 
avertatur. 

*3  • 1 - p 

XI Y. 

Yersio  foetus  in  caput,  si  possit  institui,  praeferenda 
versioni  in  pedes. 

jfjficux  vaut  rester  macon  , a dit  cerlain  poclo , 

Que  de  faire  des  ?ers  sans  rime  ni  raison ; 

Et  tu  veux , mon  ami , que  je  me  compromettc, 
Moii  qui  ne  connais  rien  que  la  conjugaison  i’ 

En  verite,  c’est  trop!  lc  talent  s’ y refuse; 

Mais  ficr  de  tes  succfcs , j’aime  a t’ofl'rir  mes  vocux 
Les  balteraens  du  coeur , en  dopit  de  ma  Muse , 
Sauront  elre  compris  de  tous  cocurs  gcncreux! 
Eclairc'  par  l'e'clat  de  i’astre  radicux  , 

Qui  luil  $ur  ies  culans  de  nolre  Aeade'mic , 

Abjurc  de  Tant-pis  1'indiscrete  manie ; 

Nc  sois  ni  Sangrado,  ni  Purgon;  sois  Tajjt-«ibu.x; 

(Sous  lui,  dit  La  Fontaine,  on  manquait  au\  ai'euxj. 

Si  j’apprenais  un  jour  que  le  sort  t’est  prospere, 

Mes  voeux  alors  pour  loi  seraicnt  re'alise's, 

Et  1’absence , par  la , devenant  moins  amere , 

Mes  regrets  a la  fois  se  verraient  apais^s. 

Pense  a ces  temps  heureux  ou  pre'sidait  la  joie ; 
lis  ne  reriendront  plus  embellir  nos  plaisirs : 

Aux  chagrin , aux  soucis  tu  te  verras  en  proie  .... 
Console-toi  souvcnt  par  les  doux  souvenirs 
De  tant  de  bons  amis , dont  tu  connus  le  norabre; 

N’oublie  poinfc  surtout;  ....  mais  je  ne  fus  qu’une  ombre 
De  la  franche  amilie'  dicte'e  par  ton  coeur : 

Eh  bien!  n’oublie  pas  mes  voeux  pour  ton  ionheur/ 

G.  C.  YERENET. 

